पाएं अपने शहर की ताज़ा ख़बरें और फ्री ई-पेपरडाउनलोड करें
रांची । होटल बीएनआर चाणक्य में बुधवार को विश्व पर्यावरण दिवस के मौके पर प्रदेश के प्रदूषण नियंत्रण बोर्ड ने प्राकृतिक संसाधनों के संरक्षण और जैव विविधता पर कार्यक्रम आयोजित किया था। इसमें केंद्रीय मंत्री केएच मुनियप्पा, झारखंड विधानसभा अध्यक्ष सीपी सिंह, सांसद सुबोधकांत सहाय व नवीन जिंदल, राज्यपाल के सलाहकार मधुकर गुप्ता और प्रदूषण बोर्ड के अध्यक्ष मणि शंकर मौजूद थे। सभी ने पॉलिथीन का उपयोग बंद करने की सलाह दी। पर्यावरण बचाने का संदेश दिया। लेकिन, इन सभी लोगों ने सेलफेन से लिपटी प्रदूषण बोर्ड की पत्रिका का लोकार्पण किया, जो पॉलिथीन से ज्यादा खतरनाक है। अतिथियों ने पॉलिथीन से लिपटे बुके भी लिए।
पॉलिथीन से ज्यादा खतरनाक है सेलफेन। इसमें हानिकारक रंगों, हेवी मेटल्स और आर्सेनिक तत्व होते हैं, जो त्वचा को नुकसान पहुंचाते हैं। इसके इस्तेमाल से बचना चाहिए। प्रो. एम प्रसाद, पर्यावरणविद, रांची विवि
सेलफेन पेपर मिक्स होता है, जो कम खतरनाक होता है।मणि शंकर, अध्यक्ष झारखंड प्रदूषण नियंत्रण बोर्ड
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn